કર્ક : તા. 27 મકાન – વાહન પ્રાપ્તિના સારા યોગો બને છે. વિદ્યાર્થીઓ માટે અભ્યાસમાં આયોજનપૂર્વક આગળ વધશે અને અભ્યાસ સિવાયના વિષયો અથવા કોર્સમાં રુચિ લે તેવી શક્યતા છે. આપને આવા અભ્યાસમાં સારી સફળતા મળવાની પણ શક્યતા છે. તા. 28 સાંજ સુધી આવક કરતા ખર્ચનું પ્રમાણ વધુ રહેશે. અતિ વ્યસ્તતાના કારણે તમે પોતાને ઉતાવળમાં નુકસાન કરી બેસશો. ઉપરી અધિકારીથી માન-હાનિ થઇ શકે છે. શક્ય હોય ત્યાં સુધી તેમની સાથે વ્યવહારમાં વિનમ્રતા રાખવી. આપને નિર્ધારિત સમયમાં કામ પુરુ કરવા માટે અન્યોનો સહકાર અપેક્ષા કરતા ઓછો મળવાથી વધુ મહેનત કરવી પડશે. કામના ભારણ વચ્ચે ભોજનની નિયમિતતા, આરામ અને આપના સ્વાસ્થ્યનું ધ્યાન રાખવું. તા. 28 સાંજ પછી દિવસો અનુકૂળ થશે. તા. 29 અને 30 દરમિયાન આપના માટે પ્રગતિનો રસ્તો ખુલશે. કોઈ મહત્ત્વનો સોદો થઇ શકે છે. વિદ્યાર્થીઓ માટે વિદ્યાભ્યાસમાં આપની મુશ્કેલીઓ દૂર થશે. ઘરમાં મહેમાનનું આગમન થશે. સગા-સંબંધી તથા મિત્રોનો સહયોગ મળશે. જુના અટકેલા કાર્યો પૂર્ણ થશે. આપને પ્રણય સંબંધોમાં સફળતા મળશે. કોઈ ખાસ વ્યક્તિ તરફ તમે આકર્ષાવ તેવી પુરી શક્યતા છે. તા. 31 અને 1 દરમિયાન સમય સંપત્તિદાયક સારો રહેશે. નવું વાહન ખરીદવાનું આયોજન પાર પાડી શકો છો. કોઈ મહત્ત્વની બાબતમાં આપ બીજાને માર્ગદર્શન આપી તેમને મદદરૂપ થશો. પ્રણય સંબંધોમાં પારસ્પરિક સંબંધો સારા રહેશે પરંતુ બંને પરિવારજનો આ સંબંધોનો વિરોધ કરશે. આપના વ્યવસાયમાં લોકપ્રિયતા અને પ્રતિષ્ઠા મેળવશો. તા. 2 ના રોજ આપ પ્રોફેશનલ બાબતો અને કારકિર્દીમાં વધુ ધ્યાન આપશો.